Beatissime pater. Cum prepositura ecclesie Scarensis diocesis, cui parrochialis ecclesia Asacha Scarensis diocesis canonice est vnita et que in eadem ecclesia dignitas maior post pontificalem ac curata et electiua existit, quam quondam Andreas Aruidi, ipsius ecclesie prepositus, dum viueret, obtinebat, per ibitum eiusdem Andree, in ciuitate vestra Parusina (= Pe–) in studio generalj residentis extra Romanam curiam defuncti, dudum ac tanto tempore vacauerit, quod eius collatio ad sedem apostolicam est legittime deuoluta, et adhuc vacet ad presens, licet quidam Bero Magni, clericus dicte diocesis in artibus magister, illam per vndecim annos vel circa absque titulo saltim canonico ditinuerit prout detinet indebite occupatam, fructus percipiens ex eadem, supplicat igitur humiliter s. v. deuotus vester orator Conradus Roggo, decretorum doctor, clericus Vpsalensis diocesis, quatenus sibi specialem gratiam facientes de dicta prepositura ….. et eius annexis, cuius et anexorum fructus etc:a octo marcharum argenti secundum communem extimationem valorem annuum non excedunt, siue ut premittitur siue adhuc per obitum quondam Elaui, olim ipsius ecclesie prepositi, vel ex eo quod ipse Bero dictam preposituram et ecclesiam parrochialem sibi annexam, absque eo quod se fecerit prout tenebatur ad sacros ordines promoueri per decem annos vel circa detinuit, siue alias quouismodo aut ex alterius cuiuscunque persona vel per liberam resignacionem Andree vel Elaui predictorum seu alicuius alterius de illa ... vacet ….. eidem Conrado prouidere siue prouideri mandare dignemini de gratia speciali, non obstantibus Vpsalensis et Aboensis ecclesiarum canonicatibus et prebendis, quorum omnium quinquaginta, ac parrochiali ecclesia de Kirkiosleth Aboensis diocesis, cuius vigintiquatuor ducatorum auri de camera fructus etc:a secundum extimationem predictam valorem annuum non excedunt, quos possidet, et quam parrochialem ecclesiam in assecucione dicte prepositure paratus est dimittere, ac constitutionibus et ordinationibus apostolicis, ceterisque contrarijs quibuscunque et cum clausulis necessarijs et oportunis. Fiat ut petitur. E. Et cum clausula generalis reseruacionis etc:a. Fiat. E. Datum Rome apud sanctum Petrum sextodecimo kalendas marcij anno tercio.